b'\n_START_ARTICLE_\nBath Rugby\n_START_SECTION_\nHistorie\n_START_PARAGRAPH_\nBath Football Club, som den het ved oppstarten, er en av de eldste sportsklubbene som fortsatt eksisterer. Den ble stiftet i 1865 av medlemmene i Lansdown Cricket Club (stiftet i 1825) i Bath for \xc3\xa5 ha noe \xc3\xa5 gj\xc3\xb8re om vinteren. Deres hjemmebane var opprinnelig North Parade og de spilte p\xc3\xa5 fire forskjellige baner utover 1800-tallet f\xc3\xb8r de fikk leie et omr\xc3\xa5de ved Pulteney Meadow. Det er dette omr\xc3\xa5det hvor deres stadion Rec er i dag. De f\xc3\xb8rste kampene spilte de mot lokale motstandere som blant annet Gloucester Rugby og klubber fra Bristol. Rundt 1890 spilte de ogs\xc3\xa5 kamper mot lag fra Wales. Deres f\xc3\xb8rste kamp mot et ikke-britisk lag var i 1907 da Racing Club de Bordelais tok turen fra Frankrike for \xc3\xa5 spille p\xc3\xa5 Rec. Bath Rugby sine f\xc3\xb8rste kamper utenlands kom i 1954 da de spilte mot tre franske lag; St. Claude, Givors og Tour de Pin._NEWLINE_Ligaen i England ble profesjonell i 1997, men allerede i 1978 begynte Bath under trener Jack Rowell \xc3\xa5 ligne p\xc3\xa5 en profesjonell klubb. Tidligere hadde klubben bare hentet spillere fra byen Bath, men Rowell hentet inn spillere fra omr\xc3\xa5dene rundt. Dette gav dem et forsprang p\xc3\xa5 andre klubber da konkurranser ble formalisert utover 1980-tallet og Bath Rugby dominerte b\xc3\xa5de cup og serie helt fram til 1997 da andre klubber hadde igjen forspranget deres._NEWLINE_I 1984 vant de sin f\xc3\xb8rste cup-triumf i Anglo-Welsh Cup og gjentok dette fire \xc3\xa5r p\xc3\xa5 rad fram til 1987. De vant den ytterligere 6 ganger mellom 1989 og 1996._NEWLINE_Premiership Rugby startet opp i 1987 og Bath var det dominerende laget fra oppstarten av ligaen. De vant hele sju mesterskap p\xc3\xa5 de 10 f\xc3\xb8rste sesongene._NEWLINE_Trener Jack Powell forlot klubben i 1995 for \xc3\xa5 ta over England. Bath slet da sporten ble profesjonalisert i England, b\xc3\xa5de p\xc3\xa5 og utenfor banen. Det var store utskiftninger i spillere og trenere, men klubben klarte likevel \xc3\xa5 bli den f\xc3\xb8rste britiske klubben som vant Heineken Cup i 1997-98 da de slo franske Brive 19-18 i finalen. Resultatene utover 2000-tallet var varierende i serie og cuper, men i 2008 vant de sin neste trof\xc3\xa9 da de beseiret Worcester Warriors i European Challenge Cup etter \xc3\xa5 ha tapt finalen i 2003 og 2007.'